stanford-oval/wikipedia huggingface dataset:
Wonder (אלבום)
רשימת שירים

מנדס פרסם את רשימת השירים לאלבום בחשבונות המדיה החברתית שלו.
| Wonder - מהדורה רגילה> מס' | Wonder - מהדורה רגילה> שם | Wonder - מהדורה רגילה> משך | Wonder - מהדורה רגילה>  | Wonder - מהדורה רגילה>  | Wonder - מהדורה רגילה>  | Wonder - מהדורה רגילה>  | Wonder - מהדורה רגילה>  | Wonder - מהדורה רגילה>  | Wonder - מהדורה רגילה>  |
| --- | --- | --- | --- | --- | --- | --- | --- | --- | --- |
| 1. | Intro  | 1:02 |  |  |  |  |  |  |  |
| 2. | Wonder  | 2:52 |  |  |  |  |  |  |  |
| 3. | Higher  | 2:40 |  |  |  |  |  |  |  |
| 4. | 24 Hours  | 2:30 |  |  |  |  |  |  |  |
| 5. | Teach Me How to Love  | 3:22 |  |  |  |  |  |  |  |
| 6. | Call My Friends  | 2:51 |  |  |  |  |  |  |  |
| 7. | Dream  | 3:34 |  |  |  |  |  |  |  |
| 8. | Song for No One  | 3:11 |  |  |  |  |  |  |  |
| 9. | Monster (עם ג'סטין ביבר)   | 2:58 |  |  |  |  |  |  |  |
| 10. | 305  | 3:09 |  |  |  |  |  |  |  |
| 11. | Always Been You  | 2:47 |  |  |  |  |  |  |  |
| 12. | Piece of You  | 2:55 |  |  |  |  |  |  |  |
| 13. | Look Up at the Stars  | 3:31 |  |  |  |  |  |  |  |
| 14. | Can't Imagine  | 2:29 |  |  |  |  |  |  |  |
| משך כולל: | משך כולל: | 39:51 |  |  |  |  |  |  |  |
| מהדורת החגים> מס' | מהדורת החגים> שם | מהדורת החגים> משך | מהדורת החגים>  | מהדורת החגים>  | מהדורת החגים>  | מהדורת החגים>  | מהדורת החגים>  | מהדורת החגים>  | מהדורת החגים>  |
| --- | --- | --- | --- | --- | --- | --- | --- | --- | --- |
| 15. | The Christmas Song (עם קמילה קביו)   | 3:16 |  |  |  |  |  |  |  |
| 16. | Can't Take My Eyes Off You (גרסה חיה ברדיו BBC)   | 3:24 |  |  |  |  |  |  |  |
| מהדורת דלוקס> מס' | מהדורת דלוקס> שם | מהדורת דלוקס> משך | מהדורת דלוקס>  | מהדורת דלוקס>  | מהדורת דלוקס>  | מהדורת דלוקס>  | מהדורת דלוקס>  | מהדורת דלוקס>  | מהדורת דלוקס>  |
| --- | --- | --- | --- | --- | --- | --- | --- | --- | --- |
| 17. | Wonder (אקוסטי)   | 2:53 |  |  |  |  |  |  |  |
| 18. | Wonder (רמיקס של סרף מסה)   | 3:18 |  |  |  |  |  |  |  |
| 19. | Intro (הופעה חיה מ-The Wonder Residencies)   | 1:09 |  |  |  |  |  |  |  |
| 20. | Wonder (הופעה חיה מ-The Wonder Residencies)   | 2:54 |  |  |  |  |  |  |  |
| 21. | Dream (הופעה חיה מ-The Wonder Residencies)   | 3:41 |  |  |  |  |  |  |  |
| 22. | Song for No One (הופעה חיה מ-The Wonder Residencies)   | 3:16 |  |  |  |  |  |  |  |
| 23. | Always Been You (הופעה חיה מ-The Wonder Residencies)   | 3:32 |  |  |  |  |  |  |  |
| 24. | Look Up at the Stars (הופעה חיה מ-The Wonder Residencies)   | 4:16 |  |  |  |  |  |  |  |
מיקומי שיא

|   ‏‏‏  מצעדים ודירוגים (2020)> מדינה |   ‏‏‏  מצעדים ודירוגים (2020)> מצעד |   ‏‏‏  מצעדים ודירוגים (2020)> מיקום שיא |
| --- | --- | --- |
|  אוסטרליה | מצעד האלבומים האוסטרלי | 2 |
|  איטליה | מצעד האלבומים האיטלקי | 15 |
|  אירלנד | מצעד האלבומים האירי | 11 |
|  ארצות הברית | בילבורד 200 | 1 |
|  גרמניה | GfK – טופ 100 | 8 |
|  הולנד | מצעד 100 האלבומים ההולנדיים | 3 |
|  הממלכה המאוחדת | מצעד האלבומים הבריטי | 12 |
|  ולוניה | אולטראטופ 40 | 24 |
|  ליטא | AGATA | 6 |
|  נורווגיה | VG-lista | 6 |
|  ניו זילנד | המצעד הניו זילנדי הרשמי | 4 |
|  פלנדריה | אולטראטופ 50 | 4 |
|  צ'כיה | ČNS IFPI | 6 |
|  צרפת | SNEP | 44 |
|  קנדה | מצעד האלבומים הקנדי | 1 |
|  שוודיה | סוורייטופליסטן | 23 |
|  שווייץ | המצעד השווייצרי | 6 |
נתוני מכירות

| אזור | תואר | מכירות |
| --- | --- | --- |
| קנדה (Music Canada) | פלטינה | 80,000 |
סיכום
| בכל העולם | — | 80,000 |
היסטוריית הוצאות

| אזור | תאריך | פורמט | חברת תקליטים | מקור |
| --- | --- | --- | --- | --- |
| שונות | 4 בדצמבר 2020 | הורדה דיגיטלית, הזרמת מוזיקה, קלטת שמע, תקליטור, תקליט | איילנד |  |
הערות שוליים

↑  שון מנדס, סקוט האריס, קיד הארפון ונייט מרסרו
1 2  Shawn Mendes Details New Album 'Wonder', Rolling Stone, ‏30 בספטמבר 2020 (באנגלית)
↑  שון מנדס בטוויטר: "WHAT IS #WONDER", באתר טוויטר
↑  What is Wonder
↑  Shawn Mendes Just Confirmed That "Wonder" is Coming with Brand New Tweet, Seventeen, ‏30 בספטמבר 2020 (באנגלית)
↑  שון מנדס בטוויטר :" https://Wonder.lnk.to/Album", באתר Twitter, ‏30 באוקטובר 2020
↑  Here's When Shawn Mendes' 'In Wonder' Netflix Documentary Arrives, בילבורד, ‏13 באוקטובר 2020 (באנגלית)
↑  Shawn Mendes Reveals New Album Title, Release Date, Variety, ‏30 בספטמבר 2020 (באנגלית)
↑  Shawn Mendes Drops Next Single ‘Call My Friends’ And Album ‘Wonder’, ET Canada, ‏4 בדצמבר 2020
1 2  Wonder by Shawn Mendes (באנגלית), נבדק ב-2020-12-04
1 2  Shawn Mendes grows up, glows up on the love-struck 'Wonder', EW.com (באנגלית)
1 2  Shawn Mendes’s new album has cosy vintage values but not one original idea – review, The Independent, ‏3 בדצמבר 2020 (באנגלית)
1 2  Petridis, Alexis (2020-12-03). "Shawn Mendes: Wonder review | Alexis Petridis's album of the week". The Guardian (באנגלית בריטית). ISSN 0261-3077. נבדק ב-2020-12-04.
1 2  Jon Dolan, Jon Dolan, Shawn Mendes Gets Lost in Love on 'Wonder', Rolling Stone, ‏2020-12-03 (באנגלית אמריקאית)
↑  Shawn Mendes: Wonder, Pitchfork (באנגלית)
↑  Keith Caulfield, Shawn Mendes Achieves Fourth No. 1 Album on Billboard 200 Chart With ‘Wonder’, בילבורד, ‏13 בדצמבר 2020
↑  @ShawnMendes (13 בנובמבר 2020). "#WONDER the album tracklist Black heart Out dec 4. pre-order & pre-save now wonder.lnk.to/album" (Tweet). נבדק ב-14 בנובמבר 2020 – via Twitter. {{cite web}}:  (עזרה)
↑  Gold/Platinum, איגוד תעשיית ההקלטות הקנדי
↑  Wonder מאת שון מנדס, באתר אפל מיוזיק (באנגלית)
↑  "The Official Store of Shawn Mendes". Shawn Mendes Official Store. נבדק ב-6 באוקטובר 2020. {{cite web}}:  (עזרה)
| שון מנדס |
| --- | --- | --- |
| פרסים ומועמדויות • דיסקוגרפיה • שירים • הופעות | פרסים ומועמדויות • דיסקוגרפיה • שירים • הופעות |  |
| אלבומי אולפן | Handwritten • Illuminate • Shawn Mendes • Wonder • Shawn |  |
| אלבומי הופעה | Live at Madison Square Garden • MTV Unplugged |  |
| מיני-אלבומים | The Shawn Mendes EP |  |
| סיבובי הופעות | Shawn's First Headlines • Shawn Mendes World Tour • Illuminate World Tour • Shawn Mendes: The Tour • Wonder: The World Tour |  |
| ערכים קשורים | Shawn Mendes: In Wonder |  |
| שון מנדס – סינגלים |
| --- | --- | --- |
| Handwritten | "Life of the Party" • "Something Big" • "Stitches" • "I Know What You Did Last Summer" |  |
| Illuminate | "Treat You Better" • "Mercy" • "There's Nothing Holdin' Me Back" |  |
| Shawn Mendes | "In My Blood" • "Lost in Japan" • "Youth" • "Where Were You in the Morning?" • "Nervous" |  |
| Wonder | "Wonder" • "Monster" |  |
| סינגלים אחרים | "If I Can't Have You" • "Señorita" • "Lover (Remix)" • "Summer of Love" • "It'll Be Okay" • "When You're Gone" |  |
| השתתפות בסינגלים | "Oh Cecilia (Breaking My Heart)" |  |
| --- | --- |
בקרת זהויות :  MusicBrainz release group: 10cda8bd-0880-46c4-a696-df6d46f35227  VIAF: 13161209097039861882   WorldCat (עם VIAF): 13161209097039861882
חוף השנהב

רֶפּוּבְּלִיקַת חוֹף הַשֶּׁנְהָב או רפובליקת קוֹט דיווּאָר  (בצרפתית: République de Côte d'Ivoire, ‏האזנהקובץ:Fr-Côte-d'Ivoire-fr-Paris.ogg‏Ⓘ‏) היא מדינה בדרום-מערב אפריקה. היא גובלת במדינות ליבריה, גינאה, מאלי, בורקינה פאסו וגאנה, ויש לה רצועת חוף לאורך מפרץ גינאה. אזרחי חוף השנהב נקראים גם איבואָרים (Ivoiriens). נשיא חוף השנהב הוא אלאסן ואטארה.
כ-42.5% מאוכלוסיית חוף השנהב הם מוסלמים, והיא אף חברה בארגון לשיתוף פעולה אסלאמי.
השם

המדינה הייתה ידועה כ"חוף השנהב", ובאנגלית היא נקראה Ivory Coast, בגרמנית – Elfenbeinküste, בספרדית – Costa de Marfil, בצרפתית – Côte d'Ivoire, וכן הלאה. בגלל חוסר האחידות שנוצר בזירה הבינלאומית, באוקטובר 1985 ביקשה הממשלה לקבוע את שם המדינה כ-Côte d'Ivoire (שם שהוא מורשת הקולוניאליזם הצרפתי) בכל השפות.
למרות החלטת הממשלה, בשפה האנגלית עדיין משתמשים לרוב ב-"Ivory Coast" ובאופן דומה ממשיכים להשתמש בתרגום גם בשפות האחרות. עם זאת, ממשלות משתמשות ב-"Côte d'Ivoire" מתוך היענות לדרישת המדינה. באתר משרד החוץ הישראלי נכתב שמה של המדינה קוט דיוואר (חוף השנהב), אך בהודעות של משרד ראש הממשלה הישראלי קרויה המדינה "חוף השנהב".
היסטוריה

על פי הממצאים הארכאולוגיים, נראה שבחוף השנהב התקיימה נוכחות אנושית משמעותית לקראת סוף תקופת האבן הקדומה, בין 15,000 ל-10,000 שנים לפני הספירה. סוחרים ברברים מצפון אפריקה הגיעו לאזור בתקופה הרומית המוקדמת, וסחרו במלח, זהב ועבדים.
לחוף השנהב הגיעו מגלי ארצות פורטוגזים בדרך הים בשנות השישים של המאה ה-15, וזה הפך למרכז לסחר בעבדים ובשנהב ומכאן שמו.
בשנת 1842 השתלטה צרפת על חוף השנהב, והמושבה הצרפתית התקיימה עד לשנת 1946. משנה זו ועד 1960 היא הייתה טריטוריה תחת מנדט צרפתי, במטרה להכשירה לקראת עצמאות. ב-7 באוגוסט שנת 1960 קיבלה חוף השנהב עצמאות מלאה וצורפה לחבר העמים הצרפתי.
הנשיא לוראן גבאגבו כיהן בשלטון משנת 2000 ועד 2011. מאז ניסיון הפיכה בשנת 2002 והסכם הפסקת האש ב-2003 מחולקת המדינה לשניים: בחלק הצפוני המוסלמי שולטים המורדים שאינם מקבלים את שלטונו של הנשיא המכהן ובדרום המדינה נמצא השלטון הרשמי. בנובמבר 2004 תקף חיל האוויר בסיס של המורדים בצפון המדינה ו-9 חיילים צרפתיים נהרגו. בתגובה הושמד רוב חיל האוויר בהוראת נשיא צרפת. כתוצאה מכך החלו מהומות אנטי-צרפתיות בעיר אביג'אן.
בנובמבר 2010 התקיימו בחירות במדינה בהן ניצח אלאסן ואטארה את הנשיא המכהן גבאגבו, אך האחרון סירב לפנות את כסאו על אף הלחץ הבינלאומי עליו לעשות כן. אואטרה זכה לתמיכת מיליציית המורדים המוסלמים השולטים מצפון לקווי הפסקת האש, בעוד גבאגבו שלט בדרום הנוצרי העשיר, בו מרוכזת עיקר הפעילות הכלכלית של חוף השנהב – הכוללת נתח של שליש מייצוא הקקאו העולמי. המשבר הפוליטי הפך לעימות מזוין בעל אופי אתני, שגבה את חייהם של כ-1,500 בני אדם. המשבר הסתיים באפריל 2011 עם התערבות כוחות צבא צרפתיים, שסייעו לוואטארה לתפוס את השלטון ולעצור את גבאגבו.
ב-2024 הודיעה חוף השנהב על החלטתה לבטל את הנוכחות הצרפתית במדינה והורתה לצרפת לסלק את כל חייליה משם, זאת בהמשך למגמה של מדינות הסאהל לבטל את הקולוניאליזם הצרפתי באזור.
פוליטיקה

הבירה הרשמית מאז 1983 היא ימוסוקרו, אולם בפועל אביג'אן ממשיכה להיות המרכז האדמיניסטרטיבי, ומרבית המדינות מחזיקות שגרירות באביג'אן. הנשיא לוראן גבאגבו שלט מאז שנת 2000 ועד 2011 בה הודח בפועל לאחר שהפסיד בבחירות כמה חודשים לפני כן.
מלחמת אזרחים שהחלה בשנת 2002 בין הצפון לדרום הביאה לפגיעה באוכלוסייה. ארגונים הומניטריים בינלאומיים פרסמו דוחות על בעיות בטיפול באזרחים שבויים בשני הצדדים, ועל עבדות ילדים בתעשיית הקקאו.
בחודש נובמבר 2010 נערכו בחירות דמוקרטיות במדינה, בהן הפסיד הנשיא המכהן, לורן גבאגבו. משלא היה מוכן לפנות את כס הנשיאות, החלו מהומות במדינה, בהן נרצחו אלפי תושבים והאשמות בגין רצח עם הוטחו בו מכל עבר.
החל משנת 2010, נשיא חוף השנהב הוא אלאסן ואטארה.
כלכלה

כ-67% מהתושבים מתפרנסים מחקלאות. 4% משטח המדינה משמשים את החקלאות, 40% הם אדמות-מרעה, 34% מכוסים יערות.
הגידולים העיקריים הם: תירס, אורז, דוחן, כותנה, קקאו, בננות, בוטנים, דקלים, עצי צמג, אננס, טבק, ירקות ופירות.
בשטחה של חוף השנהב מחצבים שונים בהם בעיקר זהב ומנגן.
גידול מקנה: בקר, צאן.
ענפי היצוא העיקריים הם: קפה, קקאו, בננות וקורות עץ לא מעובדות.
המרכז הפיננסי, הכלכלי והתעשייתי היא העיר אביג'אן.
כלכלה > תעשייה

התעשייה עוסקת בעיקר בעיבוד התוצרת החקלאית, בייצור מוצרי מזון, סוכר, שמני מאכל, טקסטיל, עיבוד עץ, זיקוק נפט, ייצור מוצרי טבק, חומרי בניין, מלט ומוצרי עור.
כלכלה > תחבורה

במדינה יש דרכים באורך כולל של 68,000 ק"מ, מתוכם 5,000 ק"מ הם כבישי אספלט, וכן 1,177 ק"מ של מסילות ברזל. בצי הסוחר ישנן כמה אוניות בנפח כולל של 7,800 טון.
חוף השנהב מפעילה תחבורה אווירית למדינות שכנות ולמדינות מערב אפריקה.
כלכלה > חינוך

בית הספר התיכון הראשון בחוף השנהב, הוקם ב-1952, שמונה שנים לפני שהמושבה הצרפתית זכתה בעצמאותה.
לפי הערכה של שנת 2003 רק כ-50% מהאוכלוסייה שמעל גיל 15 יודעים לקרוא ולכתוב.
האוניברסיטה הראשונה בעיר אבידג'ן נפתחה בתחילת שנות ה-60 של המאה ה-20.
תקשורת

בתחילת שנות ה-60 הוקמה במדינה תחנת רדיו ראשונה. בשנת 1966 החלו שידורי טלוויזיה. במקביל להקמת ערוץ טלוויזיה הוקם מנהל לקולנוע כחלק של איגוד טלוויזיה הממשלתי. סרט "Visages de femmes" הוצג בפסטיבל הקולנוע בקאן בשנת 1985 וזכה בפרס.
גאוגרפיה > אקלים

בדרום, באזור חוף והשפלה, חם ולח בכל עונות השנה. בפנים הארץ חם מאוד ולח באביב ובקיץ, חם ויבש בחורף.
הטמפרטורות הממוצעות של החודש החם ביותר ושל החודש הקר ביותר הן: בדרום, 30, 28; בפנים הארץ 24–32, 24.
גשמים יורדים בדרום הארץ בכל עונות השנה, אך בעיקר בקיץ. בפנים הארץ הם יורדים בעיקר באביב, בראשית הקיץ ובסתיו. כמות הגשמים השנתית הממוצעת היא 1,800–2,000 מ"מ, ובצפון 1,000–1,200 מ"מ.
דמוגרפיה

אזרחי חוף השנהב נקראים גם איבוארים (Ivorians).
דמוגרפיה > דתות

נכון למפקד אוכלוסין (קנסוס) מ-2021, כ-42.5% מהאוכלוסייה הם מוסלמים (גרים בעיקר בצפון), כ-33.9% מהאוכלוסייה הם נוצרים (גרים בעיקר בדרום), כ-2.2% מחזיקים בדתות שבטיות מקומיות כמו אנימיזם. כ-12.6% הם חסרי דת, והשאר (0.7%) בני דתות אחרות.
רוקאס יוקובאיטיס

| --- | --- |

 לידה:  19 בנובמבר 2000 (בן 24) מז'ייקיאי, ליטא 
 עמדה:  רכז 
 גובה:  1.93 מטרים
 דראפט:  בחירה 34, 2021 אוקלהומה סיטי ת'אנדר
 קבוצות כשחקן
 2017–2021 2017–2019 2021–2024 2024–:  ז'לגיריס קובנה ← ז'לגיריס-2 ברצלונה מכבי תל אביב
 הישגים כשחקן
 אליפות ספרד (2022)  גביע המלך הספרדי בכדורסל (2022)  2 גביעי ליטא (2020, 2021)  3 אליפויות ליגת העל הליטאית (2019–2021)  הכוכב העולה של היורוליג (2022)  השחקן הצעיר של השנה בליגת העל הליטאית (2021)  השחקן הצעיר של השנה בליגה הליטאית השנייה (2019)  גביע ווינר ישראל (2024)  גביע המדינה בכדורסל ישראל (2025)
 
רוקאס יוקובאיטיס (בליטאית: Rokas Jokubaitis; נולד ב-19 בנובמבר 2000) הוא כדורסלן ליטאי המשחק בעמדת הרכז במכבי תל אביב מליגת העל בכדורסל והיורוליג.
ביוגרפיה > ראשית חיים וקריירת נוער

יוקובאיטיס נולד במז'ייקיאי, ליטא. הוא החל לשחק כדורסל בבית הספר לכדורסל ולאדס קנאשיוס בקלייפדה לפני שעבר לאקדמיית הנוער של ז'לגיריס קובנה. ב-2018 נבחר לחמישיית הטורניר בטורניר קובנה של טורניר הדור הבא של יורוליג בסקטבול לאחר שהעמיד ממוצעים של 15 נקודות ו-8.3 אסיסטים למשחק והוביל את ז'לגיריס למקום השלישי.
ביוגרפיה > קריירה מקצועית

ב-9 בינואר 2018 קלע יוקובאיטיס שיא קריירה של 31 נקודות במדי ז'לגיריס-2, קבוצת המילואים של ז'לגיריס קובנה, במשחק ידידות מתוקשר נגד פרינאו פרינאי בהובלת לאמלו בול. ב-5 במאי הוא ערך את הופעת הבכורה שלו בקבוצה הבוגרת של ז'לגיריס, במשחק האחרון של העונה הסדירה בליגה הליטאית נגד פיאנו ז'וואיגז'דש. בעונת 2018/19 נבחר יוקובאיטיס לשחקן הצעיר הטוב ביותר בליגה הליטאית השנייה לאחר שהעמיד ממוצעים של 13.2 נקודות, 5.2 אסיסטים ו-3.4 ריבאונדים למשחק עבור ז'לגיריס-2.
ב-14 ביוני 2019 חתם יוקובאיטיס על הארכת חוזה לשלוש שנים בז'לגיריס. בעונת 2020/2021 הוא העמיד ממוצעים של 7 נקודות ו-2.5 אסיסטים למשחק ביורוליג, וסיים במקום השני בפרס הכוכב העולה של היורוליג אחרי עוסמן גרובה. הוא העמיד ממוצעים של שמונה נקודות וארבעה אסיסטים למשחק ב-LKL ונבחר לשחקן הצעיר הטוב ביותר בליגה.
ב-21 ביולי 2021 חתם יוקובאיטיס לארבע שנים בברצלונה מליגת העל הספרדית בכדורסל והיורוליג. בסיום עונת 2021/2022 נבחר לכוכב העולה של היורוליג.
ב-24 ביולי 2024 חתם יוקובאיטיס לשלוש שנים במכבי תל אביב מליגת העל בכדורסל והיורוליג.
ביוגרפיה > זכויות דראפט NBA

יוקובאיטיס נבחר בבחירה ה-34 בדראפט ה-NBA לשנת 2021 על ידי אוקלהומה סיטי ת'אנדר, אך כבר בליל הדראפט הועברו זכויותיו לניו יורק ניקס. הוא שיחק במדי הניקס בליגת הקיץ של ה-NBA ולאחריה הוחלט שלא ימשיך בניקס ויחזור לברצלונה.
ביוגרפיה > קריירה בנבחרת הלאומית

יוקובאיטיס זכה במדי נבחרת הקדטים של ליטא במדליית כסף באליפות אירופה בכדורסל עד גיל 16 2016, לאחר שקלע 10 נקודות בממוצע למשחק. ב-2017 היה השחקן הצעיר ביותר בגביע העולם בכדורסל עד גיל 19, והעמיד ממוצעים של 10 נקודות ו-5.3 אסיסטים למשחק עבור ליטא, שסיימה במקום השישי. באליפות אירופה בכדורסל עד גיל 18 2018 הוא העמיד ממוצעים של 12.9 נקודות ו-5.6 ריבאונדים למשחק, כשליטא סיימה במקום החמישי, וב-2019 הוביל אותה למקום הרביעי בגביע העולם עד גיל 19 לאחר שהעמיד ממוצעים של 11.3 נקודות ו-5.6 אסיסטים למשחק.
ב-24 בפברואר 2020 ערך יוקובאיטיס את הופעת הבכורה שלו במדי נבחרת ליטא הבוגרת במסגרת מוקדמות אליפות אירופה בכדורסל 2022. בקיץ 2021 הוא שיחק בטורניר הקדם-אולימפי בקובנה אך נבחרתו לא העפילה לטורניר הכדורסל באולימפיאדת טוקיו (2020). ב-2022 שיחק עם ליטא ביורובאסקט.
ביוגרפיה > חיים אישיים

אביו של יוקובאיטיס, אייווארס, שיחק כדורסל מקצועני בליטא ובפולין. גם אמו ואחותו עסקו בספורט.
ב-12 בדצמבר 2020 נעצר גבר בווילנה לאחר שגנב במרמה 10,000 אירו מאישה איתה יצא במשך חודשים על ידי התחזות ליוקובאיטיס.
הערות שוליים

↑  Rokas Jokubaitis – autoritetų nepaisantis „gerietis“, prie iššūkių pratintas nuo vaikystės, Delfi, [רוקאס יוקובאיטיס הוא "גרייטיס" שמתריס נגד סמכות ורגיל לאתגרים מילדותו], ‏20 באוקטובר 2020 (בליטאית)
↑  MVP Sirvydis of Rytas headlines All-Tournament team, טורניר הדור הבא של יורוליג בסקטבול, ‏21 בינואר 2018
↑  The real big baller: Can Rokas Jokubaitis become Lithuania's next big thing?, פיב"א, ‏6 ביוני 2018
↑  Jokubaičio debiute "Žalgiris" užsitikrino pirmąją vietą LKL reguliariajame sezone, basketnews.lt, [בהופעת הבכורה של יוקובאיטיס ז'לגיריס הבטיחה את המקום הראשון בעונה הסדירה של LKL], ‏5 במאי 2018 (בליטאית)
1 2  Zalgiris retains top Lithuanian prospect, Rokas Jokubaitis, on a multi-year deal, ז'לגיריס קובנה, ‏14 ביוני 2019
↑  Rokas Jokubaitis among the best in EuroLeague Rising Star voting, ז'לגיריס קובנה, ‏14 במאי 2021
↑  Geriausias LKL jaunasis žaidėjas Jokubaitis: „Labai daug padėjo treneris Schilleris“, Basketnews, [יוקובאיטיס, השחקן הצעיר המצטיין של LKL: "המאמן שילר עזר מאוד"], ‏29 במאי 2021 (בליטאית)
↑  Rokas Jokubaitis, a young jewel for Barça, מועדון הכדורסל ברצלונה, ‏21 ביולי 2021
↑  תגלית העונה ביורוליג: רוקאס יוקובאיטיס, באתר ישראל היום, 11 במאי 2022
↑  עמרי מנהיים, ‏רוקאס יוקובאיטיס חתם במכבי תל אביב לשלוש שנים, באתר ערוץ הספורט, 24 ביולי 2024
↑  דראפט 2021, באתר NBA
↑  Knicks Acquire Draft Rights to Jokubaitis and McBride, ניו יורק ניקס, ‏30 ביולי 2021
↑  Rokas Jokubaitis to play Summer League with the Knicks, מועדון הכדורסל ברצלונה, ‏3 באוגוסט 2021
↑  פרופיל, באתר אליפות אירופה בכדורסל עד גיל 16 2016
↑  Jokubaitis looks to erase Lithuania disappointments, awaits facing USA at U19 World Cup, פיב"א, ‏5 באפריל 2019
↑  פרופיל, באתר גביע העולם בכדורסל עד גיל 19 2019
↑  Rokas Jokubaitis earns Lithuania call-up, Eurohoops, ‏10 בפברואר 2020
↑  ליטא, באתר יורובאסקט 2022
↑  Tėvas ir sūnus: Jokubaičių istorija, Basketnews, [אב ובן: ההיסטוריה של יוקובאיטיס], ‏9 בינואר 2020 (בליטאית)
↑  התחזה בטינדר לכוכב יורוליג - וגנב 10,000 אירו מבחורה, באתר ynet, 12 בדצמבר 2020
ספין אוף (תקשורת ובידור)

ספין-אוף (מאנגלית: Spin-off), או "יצירת בת", היא כל יצירת סיפורת, כגון סרט קולנוע, תוכנית טלוויזיה (סרט או סדרה, הנקראת גם "סדרת בת"), תוכנית רדיו, משחק מחשב או משחק וידאו, שנגזרת מיצירה קודמת. הלשונאי רוביק רוזנטל הגדיר את המושג "ספין אוף" כ”מוצר נלווה למוצר נפוץ ומצליח, בדרך כלל סדרת טלוויזיה או סרט”.
יצירת ספין-אוף מתמקדת בפיתוח מרכיבים מהיצירה המקורית: דמויות, פרטים, נושאי עיסוק או אירועים שהיו משניים ביצירה המקורית, עומדים במרכז עלילת היצירה החדשה (כגון: דמות משנה מקורית שהופכת לדמות ראשית). על אף הקשר ליצירה קיימת, ספין-אוף מתקיימת כיצירה העומדת בפני עצמה, במובן שהקהל יכול להבינה בלי להכיר את עלילת היצירה הקיימת. הספין-אוף אף יכול לערב מעבר ממדיה אחת לשנייה. סדרת טלוויזיה כלשהי המהווה ספין-אוף ליצירה קיימת נקראת סדרה בת.
ספין-אוף של תוכנית טלוויזיה מתוך סרט

סרטי טלוויזיה וסדרות טלוויזיה שנגזרים מסרטי קולנוע, לרוב סרטים שהצליחו במיוחד, והעיבוד הטלוויזיוני שואף להיבנות מהצלחתם. ייתכן שדמויות משנה מהסרט המקורי יהפכו לראשיות בתוכנית הטלוויזיה, אך יתרה מכך, סדרת טלוויזיה מאפשרת להעמיד בכל פעם דמות אחרת במרכז ולפתח אותה, וליצור אירועים חדשים באותו יקום בדיוני.
דוגמה מובהקת לסדרת ספין-אוף כזו היא הסדרה "תהילה" שנגזרה מסרט קולנוע באותו שם משנת 1980, ושודרה בין השנים 1982–1987. הסרט והסדרה התרחשו באותו יקום בדיוני: קורותיהם של תלמידים ומורים בבית ספר תיכון לאמנויות הבמה בניו יורק. כמה משחקני הסרט אף גילמו את דמויותיהם בסדרה.
ספין-אוף של תוכנית טלוויזיה מתוך סרט > דוגמאות נוספות

שני סרטי טלוויזיה שצולמו באמצע שנות ה-80 הוקדשו לניצולים אנושיים שונים שהגיעו לפלנטה של האִיווֹקים ממלחמת הכוכבים - פרק 6: שובו של הג'דיי (1983). סרט הטלוויזיה השני שבהם היווה בעצמו מקור לספין-אוף – סדרה מצוירת על האִיווֹקים בינם לבין עצמם (1985).
סדרת האנימציה "הפינגוונים ממדגסקר", מהווה ספין-אוף לסרט "מדגסקר" (2005). הסדרה מגוללת את עלילות ארבעת הפינגווינים מהסרט לאחר שהגיעו לגן החיות בניו יורק.
ספין-אוף של סרט מתוך תוכנית טלוויזיה

יוצרי תוכניות טלוויזיה שצוברות פופולריות לעיתים מעוניינים להביא אותן גם אל המסך הגדול כדי לתת להם "חותמת קולנועית". הסרט אמור להוות מעין פרק חד פעמי וחשוב במיוחד שמתמקד בצדדים בעלילה שלא נחשפו קודם לכן. סרט כזה מוגדר "ספין-אוף" רק מעצם המעבר ממדיה אחת לשנייה, גם אם למעשה מדובר באותן דמויות ובאותה עלילה.
ספין-אוף של סרט מתוך תוכנית טלוויזיה > דוגמאות

סדרת הטלוויזיה "המכשף" (2019): בינואר 2020 הודיעה חברת "נטפליקס" שלאור הצלחת הסדרה, החברה מפיקה סרט אנימה שיהיה ספין-אוף לסדרה, במעורבותה של יוצרת הסדרה, לורן שמידט היסריך. לפי ההודעה הרשמית, הסרט נקרא "המכשף: סיוטו של הזאב".
תוכנית הטלוויזיה הישראלית "גן חיות": ב-29 בדצמבר 2016 שודר סרט הספין-אוף של התכנית, שנקרא: "גנחה – פלישת הזומבים: הסרט".
הסרט ״ההילולה״ של שלום אסייג הוא תולדה של שתי סדרות מוצלחות ״שנות השמונים״ ו-״שנות התשעים״.
ספין-אוף של סרט מתוך סרט אחר > דוגמאות

מלך העקרבים (2002) הוא שילוב של ספין-אוף ופריקוול בכך שנועד להסביר את עברו העתיק של מלך העקרבים מ"המומיה חוזרת" (2001).
אלקטרה (2004) לקח דמות זו מ"דרדוויל" (2003) והמשיך את הרפתקאותיה.
מבול של צרות (2007) לקח את דמותו של שדרן החדשות אוון בקסטר מ"ברוס הגדול מכולם" (2003) ובנה סביבה סרט משלה ללא קשר לדמותו של גיבור הסרט המקורי.
ב-12 בספטמבר 2013, הודיעה הסופרת ג'יי קיי רולינג בעמוד הפייסבוק הרשמי שלה כי לסדרת הספרים והסרטים המצליחה הארי פוטר מתוכננת סדרת סרטי ספין-אוף חדשים, כאשר הסרט הראשון יתמקד בדמותו של ניוט סלמנדרה, מחבר הספר "חיות הפלא והיכן למצוא אותן", ויתרחש 70 שנה לפני תקופת העלילה של ספרי הארי פוטר.
"הנזירה" (2018) לקח את דמותו של ואלאק מ"לזמן את הרוע 2" והתבסס עליו ברובו.
ספין-אוף של סרט מתוך סרט אחר > דוגמאות > דוגמאות בישראל

"סבבה" הוא סרט ספין-אוף ספציפי של דמויותיהם של יוד'לה, שמש ורס"ר פלכטר מ"ספיחס" (1982), סרט שבעצמו שייך לסדרת סרטי אסקימו לימון.
ספין-אוף של תוכנית בטלוויזיה מתוך תוכנית טלוויזיה אחרת

בטלוויזיה, יצירת סדרות-בנות אופיינית לקומדיות מצבים, אך דוגמאות לסדרות כאלו מצויות גם ב"אופרות סבון" דרמות, סדרות ילדים וסדרות מתח.
רוב הסדרות-הבנות נוצרות על בסיס אימוץ דמות משנה בסדרה קיימת או מעבר של דמות מרכזית בתוכנית קיימת לתוכנית נפרדת, בה הן תופשות את המקום המרכזי. לעיתים קרובות, ממשיכה הסדרה המקורית לרוץ בלעדי הדמויות, כאשר לעיתים קרובות יש "הצלבה" של דמויות, כאשר דמויות מהתוכנית האחת מתארחות בתוכנית השנייה. כאשר סדרה-בת נוצרת במקביל לסדרה קיימת, נפוץ גם המנהג של שילוב הדמויות שתופענה בסדרה-הבת באפיזודה אחת או שתיים בסדרה-האם, כדי לערוך לצופים היכרות עמן.
במקרים אחרים, דמויות קבועות בסדרה כלשהי ממשיכות לסדרה משלהן אחרי תום הסדרה הקיימת. ברוב המקרים, הסדרה החדשה מתבססת על האופי המוכר של הדמויות, ובמקרים אחרים נחשפים צדדים אחרים שלהן. ברוב המקרים, מתנהלת הסדרה החדשה באתר ובסביבה שונים מאלו של הסדרה הקודמת.
מקרה שלישי, נפוץ אף הוא, הוא של סדרה-בת המתבססת על הסביבה והרעיון הבסיסי של סדרה קיימת, אך כוללת דמויות שונות לחלוטין. דוגמה טיפוסית לכך היא סדרות כמו "מסע בין כוכבים" או "חוק וסדר". גם חלק ניכר מתוכניות המציאות מבוססות על דגם דומה.